cyanic-selkie/wikianc huggingface dataset:
Κορώνη
Νεότερη ιστορία
Μετά την απελευθέρωση, η Κορώνη γνώρισε νέα περίοδο ανάπτυξης, με κύρια προϊόντα το ελαιόλαδο και τις σταφίδες. Επίσης αναπτύχθηκε η κεραμοποιία, με τα κεραμικά σκεύη της Κορώνης να είναι γνωστά σε όλη την Ελλάδα. Η κεραμοποιία παρήκμασε κατά τον Μεσοπόλεμο, όταν άρχισε η εσωτερική μετανάστευση προς τις πόλεις. Την περίοδο αυτή εγκαταλείπονται τα σπίτια που βρίσκονται μέσα στο κάστρο και πολλά από αυτά καταστράφηκαν ολοσχερώς, όντα κυρίως ξύλινα, και ο πληθυσμός εγκαθίσταται έξω από αυτό, γύρω από το λιμάνι και κατά μήκος των τριών παράλληλων δρόμων του οικισμού.
Κάστρο Κορώνης
μικρογραφία|Η Ιερά Μονή Τιμίου Προδρόμου, εντός του [[Κάστρο της Κορώνης|Κάστρου Κορώνης.|εναλλ.=]] Το Κάστρο της Κορώνης χτίστηκε στη χερσόνησο της Κορώνης κατά τους βυζαντινούς χρόνους στη θέση, όπου δέσποζε κάποτε η πόλη της Αρχαίας Ασίνης. Το κάστρο επεκτάθηκε προς τα ανατολικά και βορειοδυτικά κατά την ενετική περίοδο με ισχυρές οχυρώσεις. Μέσα στο κάστρο σώζονται ερείπια τρίκλιτης βασιλικής, με το ναό της Αγίας Σοφίας, ο ναός του Αγίου Χαραλάμπου, που κτίστηκε κατά τους ενετικούς χρόνους, και στο δυτικό περίβολο ιδρύθηκε στις αρχές του 20ού αιώνα η Μονή του Τιμίου Προδρόμου.
Παναγία Ελεήστρια
μικρογραφία|[[Παναγία Ελεήστρια Κορώνης|Παναγία Ελεήστρια Κορώνης]] Η Εκκλησία της Παναγίας της Ελεήστριας βρίσκεται ακριβώς κάτω από το Κάστρο, μέσα σε ένα δάσος από φοινικόδεντρα με πανοραμική θέα στην παραλία της πόλης. Στο σημείο αυτό, βρέθηκε το 1897 η εικόνα της Παναγίας της Ελεήστριας, μετά από όραμα μιας ηλικιωμένης γυναίκας από την Κορώνη, της Μαρίας Σταθάκη. Ο ιερός βράχος που βρέθηκε, βρίσκεται κάτω από τον ναό και είναι εμφανής στον επισκέπτη.
Παραδοσιακός οικισμός
Τα αρχοντικά είναι κτισμένα με επιχρισμένη αργολιθοδομή και τα εσωτερικά χωρίσματα είναι με τσατμάδες, δηλαδή με ξύλινο σκελετό και γέμισμα με καλάμια και κονίαμα τα οποία έχουν επιχριστεί. Η στέγη είναι δικλινής ή τετρακλινής, με ξύλινο σκελετό και καλυμμένη με κεραμίδια. Συνήθως στη βάση της στέγης εξωτερικά υπάρχουν 4-5 σειρές κεραμιδιών, ενώ τα ακροκέραμα τοποθετούνται με κλίση 45° στις γωνίες. Ο σκελετός της στέγης δεν είναι ορατός εσωτερικά, καθώς τα σπίτια διαθέτουν ταβάνι, το οποίο σε κάποιες περιπτώσεις είναι έντονα διακοσμημένο. Τα μπαλκόνια είναι συνήθως ξύλινα, με πλάτος μέχρι ένα μέτρο, και στηρίζονται σε μεταλλικά καμπύλα φουρούσια. Τα κάγκελα αυτά μπορεί να είναι διακοσμημένα με γεωμετρικά σχέδια ή φυτικά μοτίβα. Σε κάποια σπίτια, πάνω από τις γωνίες του μπαλκονιού, υψώνονται σίδερα που ενώνονται στην κορυφή τους με ένα λεπτό σίδερο.
Τα λαϊκά σπίτια είναι μικρότερου μεγέθους και μπορεί να είναι χρωματισμένα. Είναι ορθογώνια, συνήθως μονόχωρα, και κατά κανόνα μονοόροφα. Τα λαϊκά σπίτια είναι συνήθως πιο αραιά και διαθέτουν αυλή στην κύρια όψη ή στο πλάι μέσω της οποίας γίνεται η είσοδος στο σπίτι. Αν είναι διώροφα, τότε η πρόσβαση στον απάνω όροφο γίνεται μέσω εξωτερικής πέτρινης σκάλας η οποία οδηγεί σε εξώστη ο οποίος δρα ταυτόχρονα και ως μπαλκόνι.
Παραλίες
Η παραλία του Ζάγκα βρίσκεται κάτω από το κάστρο της Κορώνης. Είναι αμμουδερή και είναι διαθέσιμα και ομπρελοκαθίσματα. Δίπλα βρίσκεται η επίσης οργανωμένη παραλία Μεμί και παραπέρα βρίσκεται η παραλία Κρυονέρι, όπου αναβλύζει πόσιμο νερό, και η παραλία Αγίου Νικολάου. Νοτιότερα της Κορώνης βρίσκονται οι παραλίες Τσαπί και Μαράθι. Βόρεια του οικισμού, κοντά στους οικισμούς Βουνάρια και Κόμποι, βρίσκεται η οργανωμένη παραλία Περούλια, ενώ λίγο πριν την Κορώνη βρίσκεται η παραλία Λαχανού. Άλλες παραλίες της περιοχής είναι η Αγία Τριάδα και το Αρτάκι.
Α.Ε. Κορώνη '90
Η Κορώνη διαθέτει και ομάδα καλαθοσφαίρισης, την Κορώνη '90, με έδρα το Ανοιχτό Γήπεδο Μπάσκετ, του Γυμνασίου - Λυκείου Κορώνης και αγωνιζόταν την περίοδο 2020 - 2021, στην Α2 Κατηγορία της Ε.ΚΑ.Σ.ΚΕ.ΝΟ.Π. (Ένωση Καλαθοσφαιρικών Σωματείων Κεντρικής & Νότιας Πελοποννήσου).
Εξωτερικοί σύνδεσμοι
Κατηγορία:Τουρισμός στην Ελλάδα Κατηγορία:Παραλίες της Μεσσηνίας Κατηγορία:Κωμοπόλεις του νομού Μεσσηνίας Κατηγορία:Επαρχία Πυλίας Κατηγορία:Δήμος Πύλου - Νέστορος Κατηγορία:Δήμος Κορώνης Κατηγορία:Δημοτική Ενότητα Κορώνης
Κύπελλο ΟΥΕΦΑ 1973-1974
Το Κύπελλο ΟΥΕΦΑ 1973-1974 κέρδισε η Φέγενορντ νικώντας σε διπλό τελικό την Τότεναμ Χότσπερ.
Εξωτερικοί σύνδεσμοι
Κατηγορία:Κύπελλο ΟΥΕΦΑ
19
Το έτος 19 ήταν ένα κοινό έτος που αρχίζει την Κυριακή στο Ιουλιανό Ημερολόγιο. Εκείνη την εποχή, ήταν γνωστό ως το Έτος της υπατείας των Σιλανού και Βάλβου (ή, λιγότερο συχνά, το 772 Ab urbe condita). Ο χαρακτηρισμός 19 μ.Χ. για εκείνο το έτος έχει χρησιμοποιηθεί από τις αρχές της μεσαιωνικής περιόδου, όταν το χριστιανικό ημερολόγιο έγινε την εποχή εκείνη η επικρατούσα μέθοδος στην Ευρώπη για την ονομασία των ετών.
Η τρέχουσα σελίδα αφορά το έτος 19 κατά το Γρηγοριανό ημερολόγιο
Παραπομπές
Κατηγορία:Έτη
Κέρνος
thumb|right|250px|Πήλινος κέρνος από τη Μήλο στο Λούβρο Ο κέρνος ήταν αρχαίο ελληνικό αγγείο που χρησιμοποιούταν στα Ελευσίνια Μυστήρια για την ιεροτελεστική θυσία τροφίμων. Συνήθως αποτελείτο από το κυρίως σώμα, στο οποίο ήταν αναρτημένα κουπάκια, στα οποία βάζαν καρπούς, κρέας και άλλες θυσίες, τις οποίες κατανάλωναν οι πιστοί μετά την ιεροτελεστία. Κέρνοι βρέθηκαν και στην Κρήτη, στο παλάτι των Μαλίων. Ευρήματα εκτίθενται σήμερα στο Λούβρο, καθώς και στο Αρχαιολογικό Μουσείο στο Ηράκλειο.
Βιβλιογραφία
Κατηγορία:Αρχαία ελληνικά αγγεία ανά είδος Κατηγορία:Ελευσίνια Μυστήρια
Τζέιμς Μπιουκάναν
Ο Τζέιμς Μπιουκάναν (James Buchanan Jr, 23 Απριλίου 1791 - 1 Ιουνίου 1868) ήταν ο 15ος πρόεδρος των Ηνωμένων Πολιτειών της Αμερικής. Ήταν ο μόνος πρόεδρος της χώρας που δεν είχε παντρευτεί. Η ανιψιά του Αριέττα Λέιν ήταν η πρώτη κυρία κατά τη διάρκεια της θητείας του. Ήταν έμπειρος πολιτικός και έγινε Πρόεδρος το 1857.
Η ζωή του
Ο Τζέιμς Μπιουκάναν γεννήθηκε στις 23 Απριλίου 1791 στην Πενσυλβάνια από μία πλούσια οικογένεια εμπόρων. Είχε τέσσερις αδελφές και τρεις αδελφούς και φοίτησε στο κολέγιο Ντίκινσον το 1807. Εκεί σπούδασε νομική και έγινε αποδεκτός από τον σύλλογο το 1812. Είχε αρραβωνιαστεί την Ανν Κόλμαν αλλά αυτή πέθανε πριν παντρευτούν και ποτέ δεν απέκτησαν παιδιά. Υπηρέτησε και στον Λευκό Οίκο αλλά και στο Κοινοβούλιο εκπροσωπώντας την Πενσυλβάνια. Επίσης ήταν πρέσβης στη Ρωσία κατά τη διάρκεια της προεδρίας του Άντριου Τζάκσον.
Προεδρία
Στην αρχή της προεδρίας του χαρακτήρισε τη δουλεία ως μη σημαντικό θέμα. Ήταν μια εσφαλμένη απόφαση καθώς οι βόρειοι και οι νότιοι είχαν είδη αρχίσει να διαιρούνται με βάση την άποψη του περί του θέματος.
Το Ανώτατο Δικαστήριο διακήρυξε ότι οι Αφροαμερικανοί δεν ήταν Αμερικανοί πολίτες και ότι κάθε Πολιτεία θα μπορούσε να διατηρήσει τη δουλεία ως νόμιμη πράξη. Ο πρόεδρος Μπιουκάναν υποστήριξε αυτή την απόφαση του δικαστηρίου.
Ο Μπιουκάναν επίσης υποστήριξε τα δικαιώματα των ιδιοκτητών σκλάβων να διατηρήσουν τους σκλάβους τους και ήθελε το Κάνσας να υιοθετήσει ένα σύνταγμα που επιτρέπει τη δουλεία. Εξαιτίας αυτού, το δημοκρατικό κόμμα διαιρέθηκε στο συγκεκριμένο θέμα και μετά τις κοινοβουλευτικές εκλογές του 1858 υπήρχαν περισσότεροι ρεπουμπλικάνοι από δημοκρατικούς στο Κοινοβούλιο. Γενικά ο Μπιουκάναν δεν είχε καλές σχέσεις με τους ρεπουμπλικάνους.
Διέταξε στρατεύματα να επιτεθούν στη Γιούτα λόγω λανθασμένης πληροφόρησης ότι σχεδίαζε επανάσταση ενάντια της κυβέρνησης. Ο Μπιουκάναν αργότερα συνειδητοποίησε το λάθος του και απολογήθηκε.
Κατά τη διάρκεια της θητείας του άρχισε η διαίρεση της χώρας πάνω στο θέμα της σκλαβιάς που θα οδηγούσε στο ξέσπασμα του Αμερικανικού εμφυλίου πολέμου. Λίγους μήνες πριν την λήξη της θητείας ορισμένες από τις νότιες Πολιτείες αποφάσισαν ότι δεν ήθελαν να παραμείνουν στην Ένωση.
Ο Μπιουκάναν υποστήριζε ότι αυτή η πράξη ήταν απόλυτα λανθασμένη και κακή αλλά δεν έλαβε μέτρα καθώς θεώρησε ότι οποιαδήποτε πράξη εναντίον του νότου ήταν αντισυνταγματική. Δεν προετοίμασε καν τη χώρα για πόλεμο.
Στη λήξη της θητείας του άφησε τον διάδοχο του Αβραάμ Λίνκολν να αντιμετωπίσει το μεγαλύτερο πρόβλημα στην αμερικανική ιστορία, τον Αμερικανικό Εμφύλιο Πόλεμο.
Πολλοί ιστορικοί τον χαρακτηρίζουν ως τον χειρότερο πρόεδρο που είχαν ποτέ οι ΗΠΑ.
Κατηγορία:Πρόεδροι των ΗΠΑ
UTC+03:30
thumb|500x500px|UTC+03:30: Μπλε (Δεκέμβριος), Πορτοκαλί (Ιούνιος), Κίτρινο (όλο τον χρόνο), Ανοιχτό μπλε - Θαλάσσιες εκτάσεις
UTC+03:30 είναι το αναγνωριστικό για την μετατόπιση UTC +03:30. Στο ISO 8601 η ζώνη αυτή γράφεται ως +03:30. Χρησιμοποιείται όλο το χρόνο στο Ιράν.
Εξωτερικοί σύνδεσμοι
Κατηγορία:Μετατοπίσεις UTC
Κερκηίδα
Στην ελληνική μυθολογία με το όνομα Κερκηίδα (Κερκηίς) είναι γνωστή μία από τις Ωκεανίδες, θυγατέρες του μυθικού Ωκεανού και της Τηθύος. Η Κερκηίδα αναφέρεται στη Βιβλιοθήκη Απολλοδώρου (Α΄ 2.2), από τον Ησίοδο στη Θεογονία (346) και από τον Υγίνο στους Fabulae (πρόλογος).
Πηγή
Κερκηιδα
Λιοντάρι Μασάι
Τροφή και δίαιτα
Το λιοντάρι Μασάι, ακολουθώντας την κλασσική δίαιτα των λιονταριών της Αφρικής, τρέφεται με γκνου, βουβάλια, ζέβρες, γαζέλες, φακόχοιρους και καμηλοπαρδάλεις, χωρίς ωστόσο να αποκλείει και τα θνησιμαία ή και άλλα σαρκοφάγα, όπως τσακάλια και μικρά γατόπαρδων ή λεοπαρδάλεων. Βέβαια δεν λένε όχι και σε τροφές που βρίσκουν εύκαιρες, όπως ερπετά, στρουθοκαμήλους και άλλα πτηνά. Λέγεται μάλιστα ότι είδαν κάποτε ένα ζεύγος λιονταριών να τρώει ένα φρεσκοσκoτωμένο κροκόδειλο στο Μασάι Μάρα.
Χαρακτηριστικά
thumb|left|Δυο λέαινες στο Μασάι Μάρα thumb|left|Λιοντάρι στο Μασάι Μάρα
Χαίτη
Όταν τα αρσενικά λιοντάρια Μασάι (εκτός από τα λιοντάρια του Τσάβο) ωριμάσουν αποκτούν χαίτη. Οι χαίτες τα βοηθούν να φαίνονται επιβλητικότερα αποτρέποντας τις συγκρούσεις, προστατεύουν τα λιοντάρια στη διάρκεια των μαχών, και αναπαύουν το λαιμό τους.
Παραπομπές
Κατηγορία:Θηλαστικά της Αφρικής Κατηγορία:Λιοντάρια
Καρολίνα του Παλατινάτου-Τσβάιμπρυκεν
Η Καρολίνα (γερμ. Karoline von Pfalz-Zweibrücken, 9 Μαρτίου 1721 - 30 Μαρτίου 1774) από τον Οίκο του Βίττελσμπαχ ήταν κόρη του Δούκα του Παλατινάτου-Τσβάιμπρυκεν και με τον γάμο της έγινε λανδγραβίνη της Έσσης-Ντάρμστατ.
Βιογραφία
Η Ερριέττα Καρολίνα Χριστιανή Φιλιππίνη Λουίζα ήταν η πρώτη κόρη του Χριστιανού Γ΄ του Παλατινάτου-Τσβάιμπρυκεν και της Καρολίνας, κόρης του Λουδοβίκου Κράτο του Νασσάου-Ζάαρπρυκεν.
Οικογένεια
Παντρεύτηκε το 1741 τον Λουδοβίκο Θ΄ της Έσσης-Ντάρμστατ και είχε τέκνα:
Παραπομπές
Κατηγορία:Οίκος του Βίττελσμπαχ Κατηγορία:Παλατινές κόμισσες του Τσβάιμπρυκεν
Σαδώκ (αποσαφήνιση)
Με το όνομα Σαδώκ φέρονται ένας Άγιος της Ορθόδοξης Εκκλησίας και τέσσερα πρόσωπα της Παλαιάς Διαθήκης, οι οποίοι και είναι:
UTC+04:30
thumb|500x500px|UTC+04:30: Μπλε (Δεκέμβριος), Πορτοκαλί (Ιούνιος), Κίτρινο (όλο τον χρόνο), Μπλε - Θαλάσσιες εκτάσεις UTC+04:30 είναι το αναγνωριστικό για την μετατόπιση UTC+04:30.Χρησιμοποιείται στις ακόλουθες χώρες:
Κεντρική Ασία
Κατηγορία:Μετατοπίσεις UTC
Σεργκέι Σαζόνοφ
Ο Σέργιος - Αλέξανδρος Δημητρίεβιτς Σαζόνωφ (1860-1927) ήταν Ρώσος πολιτικός και διπλωμάτης.
Αρχικά είχε διατελέσει γραμματέας και σύμβουλος της Ρωσικής Πρεσβείας στο Λονδίνο. Το 1909 επί Ρώσου πρωθυπουργού Ισβόλσκυ ανακλήθηκε στην Αγία Πετρούπολη όπου και ανέλαβε υφυπουργός των Εξωτερικών και τον επόμενο χρόνο υπουργός των εξωτερικών.
Ο Σαζόνωφ ακολουθώντας φιλοαγγλική πολιτική κατάφερε να πετύχει την εξομάλυνση των Αγγλορωσικών διαφορών που είχαν ενσκήψει για την Περσία.
Ακολουθώντας όμως και τις ιδέες των Πανσλαβιστών υποστήριξε έντονα τη Σερβία και το 1914 συνέστησε στον Βασιλέα των Σέρβων να μη δεχθεί τους όρους του αυστριακού τελεσιγράφου που έθιγαν τα κυριαρχικά δικαιώματα της Σερβίας.
Πριν τον Β΄ Βαλκανικό Πόλεμο ο Σαζόνωφ είχε επίσης κηρυχθεί δημόσια υπέρ της "Ελληνοσερβικής συμμαχίας" εναντίον της Βουλγαρίας, την οποία πολλές φορές είχε θεωρήσει όχι και τόσο πιστή στη Ρωσία. Τελικά το 1916 ο Σαζόνωφ αναγκάσθηκε να παραιτηθεί από τη θέση του όταν απορρίφθηκε η πρότασή του για την αυτοδιοίκηση της Πολωνίας, οπότε και απεσύρθη του πολιτικού βίου.
Ο Σαζόνωφ έγραψε απομνημονεύματα τα οποία εκδόθηκαν μετά τον θάνατό του στην αγγλική γλώσσα.
Πηγές
Κατηγορία:Ρώσοι πολιτικοί Κατηγορία:Ρώσοι διπλωμάτες Κατηγορία:Α΄ Βαλκανικός Πόλεμος Κατηγορία:Β΄ Βαλκανικός Πόλεμος
Στήλη του Δεξίλεω
thumb|right|250px|Αντίγραφο της στήλης στον ταφικό περίβολο των Θορικίων στον Κεραμεικό. Η Στήλη του Δεξίλεω είναι αρχαίο αττικό επιτάφιο ανάγλυφο. Βρέθηκε στο Δίπυλο και φυλάσσεται στο Αρχαιολογικό Μουσείο Κεραμεικού στην Αθήνα. Αντίγραφο του ανάγλυφου έχει τοποθετηθεί στο σημείο ανεύρεσής του στον αρχαιολογικό χώρο.
Περιγραφή
Η στήλη εικονίζει τον Δεξίλεω, γιο του Λυσανία που πέθανε το 394 - 393 π.Χ. κοντά στην Κόρινθο. Εικονίζεται έφιππος νέος με αναπεπταμένο τον χιτώνα να μάχεται πάνω σε ατίθασο άλογο έχοντας ρίξει ήδη τον νεαρό αντίπαλό του στο έδαφος. Με το αριστερό κρατούσε τα χαλινάρια, ενώ με το δεξί εξακόντιζε δόρυ που έχει χαθεί. Ο πεσμένος εχθρός κρατούσε επίσης ξίφος που δεν σώζεται.
Η στήλη φέρει επιγραφή με τα ονόματα των ηρωικά πεσόντων στη μάχη. Στη βάση του μνημείου αναγράφεται σε τέσσερις στίχους η αφιέρωσή του στον Δεξίλεω: "«ΔΕΞΙΛΕΩΣ ΛΥΣΑΝΙΟ ΘΟΡΙΚΙΟΣ - ΕΓΕΝΕΤΟ ΕΠΙ ΤΕΙΣΑΝΔΡΟ ΑΡΧΟΝΤΟΣ - ΑΠΕΘΑΝΕΝ ΕΠ' ΕΥΒΟΥΛΙΔΟ - Ε΄Γ΄ ΚΟΡΙΝΘΩΙ ΤΩΝ ΠΕΝΤΕ ΙΠΠΕΩΝ»."
Ιστορική τοποθέτηση
Το καλλιμάρμαρο αυτό μνημείο ανήκει στα χρόνια λίγο πριν την Ανταλκίδειο ειρήνη. Η αναφορά των αρχόντων της Αθήνας στην επιγραφή μάς επιτρέπει την ακριβή χρονολόγηση της ζωής του Δεξίλεω καθώς και της κατασκευής του μνημείου. Ο κατά τα άλλα αξιότατος δημιουργός του μας είναι άγνωστος, ενώ το έργο του συνδυάζει επιρροές των ώριμων κλασσικών χρόνων με στοιχεία των αρχών του 4ου αιώνα.
Χορός της νύφης
Ο Χορός της Νύφης είναι ένας Ελληνικός Χορός, κυκλικός και μιμικός, που λαμβάνει μέρος κατά τη διάρκεια των γάμων.
Ο χορός είναι διαδεδομένος πιο πολύ στην Ήπειρο. Χορευόταν από τους άνδρες τις πρωινές ώρες. Το χορό αποτελούσαν δύο εναλλασσόμενα μέρη. Το πρώτο χορεύονταν απ’ όλους τους χορευτές σαν συρτός στα δύο (στο σύνολο έξι φορές) ενώ το δεύτερο είχε ελεύθερο μελωδικό σχήμα και χορευόταν μόνο από τον πρωτο χορευτή. Αυτός προσποιούταν ότι λιποθυμούσε, όπως πάθαιναν κάποιες φορές οι νύφες, γι αυτό λεγόταν και λιποθυμιάρικος και οι υπόλοιποι προσπαθούσαν να τον συνεφέρουν.
Πηγές
Κατηγορία:Ελληνικοί χοροί
20
Το έτος 20 ήταν ένα δίσεκτο έτος που αρχίζει την Δευτέρα στο Ιουλιανό Ημερολόγιο. Εκείνη την εποχή, ήταν γνωστό ως το Έτος της υπατείας των Μάρκου Βαλέριου Μεσάλα Βαρβάτου και Κόττα (ή, λιγότερο συχνά, το 773 Ab urbe condita). Ο χαρακτηρισμός 20 μ.Χ. για εκείνο το έτος έχει χρησιμοποιηθεί από τις αρχές της μεσαιωνικής περιόδου, όταν το χριστιανικό ημερολόγιο έγινε την εποχή εκείνη η επικρατούσα μέθοδος στην Ευρώπη για την ονομασία των ετών.
Η τρέχουσα σελίδα αφορά το έτος 20 κατά το Γρηγοριανό ημερολόγιο
Παραπομπές
20
Λιθουανική Ακαδημία Επιστημών
Η Λιθουανική Ακαδημία Επιστημών (Lietuvos mokslų akademija) ιδρύθηκε το 1941 ως Lithuanian SSR Academy of Sciences (λιθουανικά : Lietuvos TSR Mokslų akademija) και είναι ένα αυτόνομο κρατικό ίδρυμα που λειτουργεί ως επιστημονικό συμβουλευτικό σώμα στην κυβέρνηση της Λιθουανίας. Επανιδρύθηκε το 1991 μετά την επικύρωση του νομοσχεδίου για την τριτοβάθμια εκπαίδευση στη Λιθουανία.
Ο πρώτος πρόεδρός της ήταν ο Vincas Krėvė-Mickevičius και ακολούθησαν οι Mykolas Biržiška, Vladas Jurgutis, Juozas Matulis, Juras Požela, Benediktas Juodka, Zenonas Rokus Rudzikas, Valdemaras Razumas και Jūras Banys.
Η Ακαδημία Επιστημών εκπροσωπεί τη Δημοκρατία της Λιθουανίας στους ακόλουθους διεθνείς οργανισμούς : ALLEA (ο Οργανισμός όλων των Ευρωπαϊκών Ακαδημιών), ICSU (το Διεθνές Συμβούλιο Επιστημών), EASAC (το συμβουλευτικό σώμα των Ακαδημιών Επιστημών της Ευρώπης), IAP (το πάνελ InterAcademy). Παράλληλα με την ίδρυση επιστημονικών οργανισμών και ιδρυμάτων, η Λιθουανική Ακαδημία Επιστημών εκδίδει τόμους και βιβλία, χρηματοδοτεί συμπόσια και συνέδρια. Πραγματοποιεί απονομές βραβείων και ενθαρρύνει τους νέους επιστήμονες και τους φοιτητές να ασχοληθούν με την έρευνα μέσω της ετήσιας απονομής 10 βραβείων σε νέους επιστήμονες και 15 βραβείων σε φοιτητές. Από το 2008, μαζί με την Κεντρική Τράπεζα της Λιθουανίας, απονέμει το βραβείο Vladas Jurgutis.
Τα κεντρικά γραφεία της Ακαδημίας Επιστημών βρίσκονται στο Βίλνιους.
Δομή
Η Λιθουανική Ακαδημία Επιστημών αποτελείται από πέντε τμήματα.
Παραπομπές
Κατηγορία:Εκπαίδευση στη Λιθουανία
Κα (Βεγγαλικό αλφάβητο)
Το βεγγαλικό γράμμα ক (διαβάζεται κα ή κο) προέρχεται από το Σιντχαμικό 13x13εσ και χαρακτηρίζεται από μια παρόμοια οριζόντια γραμμή στη κορυφή, αλλά με λιγότερο γεωμετρικό σχήμα σε σύγκριση με το αντίστοιχο γράμμα του Ντεβανάγκαρι, το क. Το εγγενές φωνήεν στα Βεγγαλικά σύμφωνα είναι το /ɔ/, οπότε το γράμμα ক από μόνο του μερικές φορές μεταγράφεται ως "κο" αντί για "κα". Προστέθοντας το οκάρ, το σημάδι φωνήεντος του "ο", το কো, δίνει το /ko/.
800x800εσ
Το γράμμα σε άλλες γλώσσες
Το ক χρησιμοποιείται ως βασικό σύμφωνο σε όλες τις μεγάλες ορθογραφίες που χρησιμοποιούν το βεγγαλικό αλφάβητο, συμπεριλαμβανομένων των Βεγγαλικών και των Ασσαμικών. Επίσης χρησιμοποιείται με νούκτα, που δίνει το ক়, για εξωτερικά δάνεια με το /q/.
Συμπλέγματα
Το βεγγαλικό γράμμα ক περιέχει συμπλέγματα, όπως συνηθίζεται στα Ινδικά αλφάβητα, με μια τάση προς τα στοιβασμένα δίγραφα.
100x100εσ
Παραπομπές
Κατηγορία:Βεγγαλική γλώσσα
Αμβρόσιος Ελευθερουπόλεως
Ο Μητροπολίτης Αμβρόσιος, κατά κόσμο Ηλίας Νικολάου (1917 – 27 Ιουλίου 1984), ήταν Μητροπολίτης Ελευθερουπόλεως.
Πηγές
Αμβροσιος
Τάλαντα Σύρου
Την τελευταία δεκαετία πολλές εμπορικές επιχειρήσεις εγκαταστάθηκαν στην περιοχή. Σε λόφο στο κέντρο του οικισμού βρίσκεται το ησυχαστήριο της μονής Ιησουιτών και το συγκρότημα της μονής Αγίου Ιωάννη του Προδρόμου, όπου λειτουργεί και γηροκομείο.
Εξωτερικοί σύνδεσμοι
Κατηγορία:Χωριά της Σύρου
UTC+05:45
thumb|500x500px|UTC+05:45: Μπλε (Δεκέμβριος), Πορτοκαλί (Ιούνιος), Κίτρινο (όλο τον χρόνο), Ανοιχτό μπλε - Θαλάσσιες εκτάσεις UTC+05:45 είναι το αναγνωριστικό για την μετατόπιση UTC+05:45. Αυτή η ζώνη χρησιμοποιείται στο Νεπάλ.
Νότια Ασία
Κατηγορία:Μετατοπίσεις UTC
Σταύρος Νιάρχος
Ο Σταύρος Νιάρχος (3 Ιουλίου 1909 - 15 Απριλίου 1996) ήταν Έλληνας εφοπλιστής, επιχειρηματίας, συλλέκτης έργων τέχνης και ιδρυτής του Ιδρύματος Σταύρος Νιάρχος.
Βιογραφικά στοιχεία
Γεννήθηκε στην Αθήνα και ήταν γιος του Σπύρου Νιάρχου, εμπόρου λαδιών, και της Ευγενίας Κουμάνταρου, κόρης του αλευροβιομήχανου Σταύρου Κουμάνταρου και μέλους της ομώνυμης οικογένειας. Από την πλευρά του πατέρα του καταγόταν από το χωριό Βαμβακού Λακωνίας ενώ από την πλευρά της μητέρας του ήταν ανηψιός του Νικόλαου Κουμάνταρου, βιομήχανου, εφοπλιστή και βουλευτή, και πρώτος ξάδελφος της Ντόλλυ Γουλανδρή. Ο πατέρας του είχε ακολουθήσει το κύμα των Ελλήνων μεταναστών προς τις Ηνωμένες Πολιτείες στα τέλη του 19ου αιώνα και είχε γίνει αρκετά επιτυχημένος ως συνέταιρος σε ένα εστιατόριο και ζαχαροπλαστείο στο Μπάφαλο, στην πολιτεία της Νέας Υόρκης. Σπούδασε νομική στο Πανεπιστήμιο Αθηνών αλλά ασχολήθηκε με την οικογενειακή επιχείρηση αλευρόμυλων. Την περίοδο εκείνη αγόρασε, μέσω της οικογενειακής εταιρείας, 6 φορτηγά πλοία.
Κατά τη διάρκεια του Β΄ παγκοσμίου πολέμου πήρε μέρος στις στρατιωτικές επιχειρήσεις που διεξήχθησαν στη Νορμανδία, γι' αυτό και τιμήθηκε με τον «Μεγαλόσταυρο του Τάγματος του Φοίνικος», με τον «Ταξιάρχη του Τάγματος του Γεωργίου του Α΄» και με τον «Ταξιάρχη του Τάγματος των Αγίων Γεωργίου και Κωνσταντίνου».
Η συλλογή έργων τέχνης του, ήταν μια από τις σπουδαιότερες διεθνώς. Ανάμεσα στα έργα της συλλογής του, ξεχωρίζει μια πολύ ακριβή αυτοπροσωπογραφία του Πάμπλο Πικάσο (Yo, Picasso), του 1901, που ανήκει στην μπλε περιόδο του καλλιτέχνη. Άλλοι σημαντικοί πίνακες είναι κάποιοι του Βίνσεντ βαν Γκογκ, καθώς και ο πίνακας του Πωλ Γκωγκέν, Cavaliers sur la plage, του 1902. Την συλλογή συμπλήρωσε αργότερα ο γιος του Φίλιππος, με έργα όπως το Red Marilyn και το Green Car Crash (Green Burning Car I) του Άντι Γουόρχολ.
Απεβίωσε το 1996 και με τη διαθήκη του άφησε μεγάλο μέρος της περιουσίας του στο ίδρυμα Σταύρος Νιάρχος.
Προσωπική ζωή
Παντρεύτηκε το 1930 την Ελένη Σπορίδη, κόρη ναύαρχου, αλλά ο γάμος διήρκησε ελάχιστους μήνες. Το 1939 τέλεσε δεύτερο γάμο με την Μελπομένη Κάππαρη, κόρη εφοπλιστή από τη Σύρο, και το 1947 νυμφεύθηκε σε τρίτο γάμο, την Ευγενία Λιβανού, κόρη του εφοπλιστή Σταύρου Λιβανού. Με την Ευγενία απέκτησαν τέσσερα παιδιά:
Το 1965 παντρεύτηκε με πολιτικό γάμο με την Σαρλότ Φορντ, δισέγγονη του ιδρυτή της ομώνυμης αυτοκινητοβιομηχανίας, με την οποία απέκτησε μία κόρη :
Το 1971 παντρεύτηκε την Τίνα Λιβανού, αδερφή της Ευγενίας.
Παραπομπές
Κατηγορία:Έλληνες εφοπλιστές Κατηγορία:Έλληνες συλλέκτες έργων τέχνης Κατηγορία:Έλληνες ευεργέτες Κατηγορία:Ταξιάρχης του Τάγματος του Γεωργίου Α΄ Κατηγορία:Μεγαλόσταυρος του Τάγματος του Φοίνικα Κατηγορία:Οικογένεια Κουμάνταρου Κατηγορία:Απόφοιτοι Εθνικού και Καποδιστριακού Πανεπιστημίου Αθηνών Κατηγορία:Ελβετοί επιχειρηματίες Κατηγορία:Ελβετοί ελληνικής καταγωγής Κατηγορία:Έλληνες μαλτεζικής καταγωγής
Χριστιανή Ερριέττα του Παλατινάτου-Τσβάιμπρυκεν
Η Χριστιανή Ερριέττα (γερμ. Christiane Henriette von Pfalz-Zweibrücken, 16 Νοεμβρίου 1725 - 11 Φεβρουαρίου 1816) από τον Οίκο του Βίτελσμπαχ ήταν κόρη του Δούκα του Παλατινάτου-Τσβάιμπρυκεν και με τον γάμο της έγινε πριγκίπισσα του Βάλντεκ & Πύρμοντ.
Βιογραφία
Ήταν η δεύτερη κόρη του Χριστιανού Γ΄ του Παλατινάτου-Τσβάιμπρυκεν και της Καρολίνας, κόρης του Λουδοβίκου Κράτο του Νασσάου-Σααρμπρύκεν.
Οικογένεια
Παντρεύτηκε το 1741 τον Κάρολο Αύγουστο του Βάλντεκ & Πύρμοντ και είχε τέκνα:
Παραπομπές
Κατηγορία:Οίκος του Βίττελσμπαχ Κατηγορία:Πριγκίπισσες του Βάλντεκ και Πύρμοντ Κατηγορία:Παλατινές κόμισσες του Τσβάιμπρυκεν
Αντιοξειδωτικά
μικρογραφία|Δομή του αντιοξειδωτικού [[γλουταθειόνη]] Με τον όρο αντιοξειδωτικά αναφερόμαστε στις φυσικές ουσίες που περιέχονται στα τρόφιμα, οι οποίες δεσμεύουν τις ελεύθερες ρίζες στον οργανισμό, αλλά και στα πρόσθετα (χημικά ή φυσικά) που περιέχονται σε τρόφιμα του εμπορίου με συνήθη σκοπό τη συντήρησή τους.
Αντιοξειδωτικές είναι οι ουσίες οι οποίες παρεμποδίζουν την οξείδωση πρώτων υλών όπως λίπη έλαια αρώματα βιταμίνες, κ.α. Είναι πρόσθετα καλλυντικών και τροφίμων. Ένα καλό αντιοξειδωτικό πρέπει να είναι σταθερό, δηλαδή είναι οι ουσίες που είναι ωφέλιμες (μας κάνουν καλό), εμποδίζουν την οξείδωση (καταστροφή) των κυττάρων.
Η καθημερινή πρόσληψη αντιοξειδωτικών μπορεί να συμβάλει στην πρόληψη των καρδιαγγειακών παθήσεων, ενώ μειώνει τον κίνδυνο θρομβώσεων, μειώνοντας τη συσσώρευση αιμοπεταλίων.
Παραπομπές
Κατηγορία:Φυσιολογία
Φράνσις Μποφόρ
Ο Σερ Φράνσις Μποφόρ (Sir Francis Beaufort) (27 Μαΐου 1774 – 17 Δεκεμβρίου 1857) ήταν Ιρλανδός υδρογράφος και υποναύαρχος στο βρετανικό Πολεμικό Ναυτικό. Υπήρξε μέλος της Βασιλικής Εταιρείας (Royal Society) και της Βασιλικής Γεωγραφικής Εταιρείας (Royal Geographical Society).
Είναι γνωστός για τη δημιουργία της κλίμακας Μποφόρ, η οποία αποτελεί εμπειρικό τρόπο μέτρησης της έντασης των ανέμων και βασίζεται στην παρατήρηση των αποτελεσμάτων του ανέμου στη στεριά ή τη θάλασσα.
Βιογραφικό
Ο Μποφόρ καταγόταν από τους Ουγενότους που εγκατέλειψαν τη Γαλλία μετά τη νύχτα του Αγίου Βαρθολομαίου και τελικά εγκαταστάθηκαν στην Ιρλανδία. Ο πατέρας του, Ντάνιελ Αύγουστος Μποφόρ, ήταν πρύτανης στην πόλη Νέβαν της Ιρλανδίας. Αν και εγκατέλειψε το σχολείο στην ηλικία των 14 ετών για να μπαρκάρει, αργότερα κατόρθωσε να σχετιστεί με μερικούς από τους κορυφαίους επιστήμονες της εποχής του, όπως τον Τζορτζ Έρι, τον Τζον Χέρσελ και τον Τσαρλς Μπάμπατζ.
Ο Μποφόρ ναυάγησε σε ηλικία 15 ετών και κινδύνεψε από λιμό. Αιτία ήταν ένας ελαττωματικός ναυτικός χάρτης και γι αυτό ασχολήθηκε ιδιαίτερα με την εκπαίδευσης των ναυτικών και τη δημιουργία ναυτικών χαρτών υψηλής ακρίβειας. Ξεκινώντας από ένα εμπορικό πλοίο της Βρετανικής Εταιρίας Ανατολικών Ινδιών (British East India Company), ανελίχθηκε κατά τη διάρκεια των Ναπολεόντιων Πολέμων σε δόκιμο αξιωματικό, υπολοχαγό, κυβερνήτη και τελικά σε καπετάνιο στο Βασιλικό Ναυτικό. Ενώ οι άλλοι αξιωματικοία αναζητούσαν ευκαιρίες να ξεκουραστούν ο Μποφόρ αξιοποιούσε τον ελεύθερο χρόνο του κάνοντας αστρονομικές παρατηρήσεις, υπολογίζοντας γεωγραφικά μήκη και πλάτη και μετρώντας ακτογραμμές.
Την περίοδο 1811–1812 ο Μποφόρ χαρτογράφησε και εξερεύνησε τη νότια Ανατολία, εντοπίζοντας πολλά ιστορικά ερείπια. Η εργασία του διακόπηκε στη πόλη Αγιάς κοντά στα Άδανα από μία επίθεση Οθωμανών στο πλήρωμα της βάρκας του, κατά την οποία μάλιστα τραυματίστηκε σοβαρά στο γοφό. Επέστρεψε στην Αγγλία και σχεδίασε τους χάρτες μόνος του, ενώ το 1817 εξέδωσε το βιβλίο του «Καραμανία ή μία σύντομη περιγραφή της βόρειας ακτής της Μικράς Ασίας και των της αρχαιότητας» (''Karamania; or a brief description of the South Coast of Asia Minor, and of the Remains of Antiquity').
Το 1829, σε ηλικία 55 ετών (ηλικία συνταξιοδότησης για τους περισσότερους συναδέλφους του), ο Μποφόρ έγινε υδρογράφος του βρετανικού ναυαρχείου. Παρέμεινε στη θέση αυτή για μία εικοσιπενταετία, ρεκόρ που δεν καταρρίφθηκε ούτε από τους διαδόχους του. Μετέτρεψε ένα μέχρι τότε ασήμαντο χαρτογραφικό αποθετήριο στο μεγαλύτερο χαρτογραφικό και ερευνητικό ινστιτούτο παγκοσμίως. Μερικοί από τους πολύ καλούς χάρτες που δημιούργησε συνεχίζουν να χρησιμοποιούνται έως και σήμερα, παρά την παρέλευση διακοσίων χρόνων από τη δημιουργία τους.
Κατά τη διάρκεια της θητείας του, μερικά από τα σημαντικότερα αστεροσκοπεία στο Γκρήνουιτς της Αγγλίας και στο Ακρωτήριο της Καλής Ελπίδας στη Αφρική βρέθηκαν υπό την εποπτεία του. Ο Μποφόρ διεύθυνε μερικές από τις σημαντικότερες εξερευνήσεις της εποχής του. Για οκτώ έτη διοικούσε το Αρκτικό Συμβούλιο κατά τη διάρκεια των ερευνών για τον εντοπισμό του εξερευνητή Σερ Τζον Φράνκλιν. Ο Φράνκλιν είχε εξαφανιστεί στο τελευταίο του ταξίδι, αναζητώντας το θρυλικό Βορειοδυτικό Πέρασμα.
Ως μέλος της Βασιλικής Εταιρείας, της Βασιλικής Γεωγραφικής Εταιρείας και του Βασιλικού Παρατηρητηρίου του Γκρήνουιτς, ο Μποφόρ χρησιμοποίησε τη θέση και το κύρος και λειτούργησε σαν διαμεσολαβητής για πολλούς επιστήμονες του καιρού του. Ο Μποφόρ παρουσίασε στο κυβερνητικό Υδρογραφικό Γραφείο πολλούς γεωγράφους, αστρονόμους, ωκεανογράφους, γεωδαίτες και μετεωρολόγους με σκοπό τη στήριξη της ερευνητικής τους δραστηριότητας. Στα πλαίσια της δραστηριότητάς τους αυτής ενέκρινε το ταξίδι του Καρόλου Δαρβίνου στα Νησιά Γκαλαπάγκος.
Παρακάμπτοντας πολλές αντιρρήσεις, κατόρθωσε να κερδίσει κρατική υποστήριξη για το ταξίδι του Τζειμς Κλαρκ Ρος στην Ανταρκτική (1839–1843) με σκοπό εκτεταμένες μετρήσεις του γήινου μαγνητισμού, παράλληλα με αντίστοιχες μετρήσεις στην Ευρώπη και την Ασία. Ήταν κάτι ανάλογο με το σημερινό Διεθνές Γεωφυσικό Έτος. Ο Φράνσις Μποφόρ προώθησε επίσης την ανάπτυξη αξιόπιστων πινάκων παλίρροιας και κινητοποίησε ανάλογες προσπάθειες στην Ευρώπη και τη Νότια Αμερική. Με τη βοήθεια του φίλου του και επίσης ερευνητή, Ουίλιαμ Γουίγουελ απέκτησε τη στήριξη του Άρθουρ Γουελέσλεϊ, δούκα του Ουέλιγκτον, στην επέκταση της τήρησης αρχείου σε διακόσιους σταθμούς ακτοφυλακής στη Μεγάλη Βρετανία. Υποστήριξε ακόμη με ενθουσιασμό το φίλο του και αξιόλογο μαθηματικό Τζόρτζ Ερι στην επίτευξη μίας ιστορικής περιόδου μετρήσεων από τα αστεροσκοπεία του Γκρήνουιτς και της Καλής Ελπίδας.
Ο Φράνσις Μποφόρ βίωσε με πολύ άσχημο τρόπο τις πολιτικές διαμάχες της κυβέρνησης σχετικά με τις προαγωγές των ναυτικών. Για πολύ καιρό δεν ανελίχθηκε παρόλο που το άξιζε και αυτή η αδικία ήταν πασιφανής ανάμεσα στους ομοβάθμιους του. Ωστόσο το 1848 στέφθηκε ιππότης και ήταν πλέον γνωστός ως Σερ Φράνσις Μποφόρ.
thumb|200px|Ο τάφος του Μποφόρ στο Λονδίνο. Ο Μποφόρ εκπαίδευσε τον Ρόμπερτ Φιτζρόυ, ο οποίος ανέλαβε τη διοίκηση του ερευνητικού πλοίου Μπιγκλ μετά την αυτοκτονία του προηγούμενου καπετάνιου. Μέτα τον επαναδιορισμό του για το δεύτερο ταξίδι του Μπιγκλ, ο Φιτζρόυ ζήτησε από το Μποφόρ έναν καταρτισμένο επιστήμονα για συνοδό. Ο Μποφόρ του συνέστησε τον Κάρολο Δαρβίνο, ο οποίος αργότερα δημιούργησε με τις ανακαλύψεις του τη θεωρία της εξέλιξης, την οποία περιέγραψε στο βιβλίο του Η προέλευση των ειδών.
Η εκτεταμένη αλληλογραφία του Μποφόρ, η οποία περιλαμβάνει διακόσιες και πλέον επιστολές και άρθρα, περιέχει κρυπτογραφημένα τμήματα. Ο βιογράφος του κατόρθωσε να τα αποκρυπτογραφήσει και να τα δημοσιεύσει. Ο Μποφόρ ουσιαστικά τροποποίησε τον αλγόριθμο του Βιζενέρ (Vigenère) .Η παραλλαγή που προέκυψε πήρε το όνομά του.
Ο Μποφόρ πέθανε στις 17 Δεκεμβρίου του 1857 στο Σάσεξ της Αγγλίας σε ηλικία 83 ετών. Κηδεύτηκε στο ναό του αγίου Ιωάννη στο Χάκνεϊ του Λονδίνου και ο τάφος του διατηρείται έως σήμερα.
Τοπωνύμια που φέρουν το όνομά του
Ο Μποφόρ, όπως και άλλοι πρωτοπόροι εξερευνητές έδωσε το όνομά του σε αρκετές ανακαλύψεις του. Ανάμεσα τους συγκαταλέγονται:
Τάγγιση
Τάγγιση είναι το φαινόμενο της οξείδωσης των λιπών (συνήθως ακόρεστα λιπαρά διασπώνται προς κορεσμένα) και των ελαίων από το οξυγόνο της ατμόσφαιρας. Η οξείδωση οφείλεται σε ή επιταχύνεται από παράγοντες όπως φως (βοηθούν στο σχηματισμό ελεύθερων ριζών), θερμότητα (επιταχύνει την αντίδραση), οξυγόνο (απαραίτητο για τη διάδοση της αλυσιδωτής αντίδρασης των ελευθέρων ριζών), ένζυμα (οδηγούν στον σχηματισμό λιπαρών οξέων), αλλά και καταλυτών όπως ιόντα σιδήρου, χαλκού, καθώς και υπεροξειδικών ενώσεων.
Το αποτέλεσμα είναι ο σχηματισμός υπεροξειδίων, λιπαρών οξέων, αλδεϋδών κετονών. Τα προϊόντα αυτά έχουν συνήθως δυσάρεστη οσμή και γεύση. Επίσης το αλλοιωμένο προϊόν μπορεί να προκαλέσει ερεθισμούς, αλλεργίες και γενικά δυσάρεστες παρενέργειες.
Οι ελεύθερες ρίζες που σχηματίζονται λόγω τάγγισης σχηματίζονται επίσης στα λίπη του σώματος και προσβάλουν τα συστατικά του κυττάρου προκαλώντας αλλοιώσεις (DNA, μεμβράνες, πρωτεΐνες κλπ).
Πηγές
Κατηγορία:Λιπίδια Κατηγορία:Χημικές αντιδράσεις Κατηγορία:Επιστήμη τροφίμων Κατηγορία:Συντήρηση τροφίμων
Ράλλυ Κύπρου
thumb|right|Ο Ρόμαν Κρέστα στο Ράλλυ Κύπρου (2005)
Το Ράλλυ Κύπρου διεξήχθη για πρώτη φορά το 1970. Διεξάγονταν τοπικά ράλλυ μέχρι που το 2000 πήρε την απόφαση να ενταχθεί στο Παγκόσμιο Πρωτάθλημα Ράλλυ. Το Ράλλυ της Κύπρου θεωρείται ως το πιο αργό ράλλυ στον κόσμο. Η αιτία είναι επειδή στις διαδρομές του υπάρχει "παχύ χώμα" με αποτέλεσμα να χάνει την ταχύτητα το αυτοκίνητο ράλλυ.
Το 2000 φιλοξένησε το Παγκόσμιο Πρωτάθλημα Ράλλυ με έδρα τη Λεμεσό. Το ράλλυ γινόταν στα βουνά της Τροόδου που βρίσκονται σε υψηλό υψόμετρο. Θεωρείται επίσης ως ένα από τα πιο επικίνδυνα ράλλυ στον κόσμο λόγω της τραχύτητας του εδάφους, κάτι που προκαλεί τρυπήματα στα λάστιχα και στο χαλίκι, το οποίο μπορεί να προκαλέσει ολισθήματα από υψόμετρο 1.500 μέτρων. Το 2006 σταμάτησε η συνεργασία τους με το WRC. Το 2010 υπέγραψε συμβόλαιο με το IRC (Διηπειρωτικό Πρωτάθλημα Ράλλυ) όπου και επιλέχτηκε ως το τελευταίο ράλλυ του προγράμματος. Τις σεζόν 2007 και 2008 έγιναν τοπικά πρωταθλήματα. Το 2009 τελικά έδωσε πάλι συμμετοχή με έδρα την Λεμεσό.
thumb|right|Ο Πέτερ Σόλμπεργκ το 2001, στο Ράλλυ Κύπρου
Παραπομπές και σημειώσεις
Κατηγορία:Αθλητισμός στην Κύπρο
Πανελλήνιοι αγώνες σκοποβολής πήλινου στόχου 2013
Οι Πανελλήνιοι αγώνες σκοποβολής πήλινου στόχου 2013 ήταν διοργάνωση των Πανελλήνιων σκοπευτικών αγώνων πήλινου στόχου, που διεξήχθη υπό την εποπτεία της Σκοπευτικής Ομοσπονδίας Ελλάδος (ΣΚ.Ο.Ε.). Το Πανελλήνιο πρωτάθλημα τραπ έλαβε χώρα στο Σκοπευτήριο Μαλακάσας στις 28 Σεπτεμβρίου και στις 6 Οκτωβρίου. Διεξήχθησαν 3 ατομικά αγωνίσματα, 2 ανδρών και 1 γυναικών, και συμμετείχαν 67 σκοπευτές. Πρωταθλητής στους άνδρες στο τραπ αναδείχθηκε ο Κωνσταντίνος Πατσίκας, στο διπλό τραπ ο Γεώργιος Κωτούλας, και στις γυναίκες πρωταθλήτρια η Ελένη Κυπριώτου.
Το Πανελλήνιο πρωτάθλημα σκιτ πραγματοποιήθηκε στις 5 Οκτωβρίου. Διεξήχθησαν 2 ατομικά αγωνίσματα, 1 ανδρών και 1 γυναικών, και συμμετείχαν 38 σκοπευτές. Πρωταθλητής στους άνδρες στο σκιτ αναδείχθηκε ο Βασίλειος Τσακίρης και πρωταθλήτρια στις γυναίκες η Άρτεμις Κεφαλίδου.
Παράλληλα διοργανώθηκε το πρωτάθλημα εφήβων στο ατομικό τραπ και σκιτ στις 28 Σεπτεμβρίου και στις 5 Οκτωβρίου.
Τραπ
Παρακάτω αναφέρονται οι έξι πρώτοι αθλητές.
Διπλό τραπ
Παρακάτω αναφέρονται οι έξι πρώτοι αθλητές.
Σκιτ
Παρακάτω αναφέρονται οι έξι πρώτοι αθλητές.
Παραπομπές
2013 Κατηγορία:Σκοποβολή το 2013
Νανδρολόνη
thumb|200px|Η χημική μορφή της νανδρολόνης Η νανδρολόνη (Nandrolone) ή 19-νορτεστοστερόνη είναι ανδρογόνο αναβολικό στεροειδές, το οποίο χρησιμοποιείται, κυρίως, από αθλητές και μπόντι μπίλντερς, για την ανάπτυξη μυών, τη μείωση της κόπωσης, την αύξηση της αντοχής και της επιθετικότητας, την ανακούφιση των φλεγμονών, των πόνων των τενόντων και των αρθρώσεων και την τόνωση του κολλαγόνου. Έχει πολλά κοινά με την τεστοστερόνη, ως χημική ουσία (το μόνο που διαφέρει στους χημικούς τους τύπους είναι το 19ο άτομο άνθρακα), συγκριτικά με την οποία, έχει πιο ισχυρή αναβολική δράση, είναι λιγότερο ανδρογενετική και δεν μεταβολίζεται σε οιστρογόνα Χορηγείται με ενδομυϊκή ένεση. Οι περισσότερες παρενέργειες εξαρτώνται από την υπέρμετρη δοσολογία του συστατικού.
Κίνδυνοι από κατάχρηση
thumb|right|200px|Στεροειδές που περιέχει νανδρολόνη Η υπερβολική χρήση νανδρολόνης μπορεί να επιφέρει στους άνδρες γυναικομαστία, ακμή, σεξουαλικές δυσλειτουργίες, κατακράτηση υγρών, μειωμένη σεξουαλική διάθεση, στειρότητα, αναστολή της σπερματογένεσης, συστολή και σκλήρυνση των όρχεων, νεφρικές βλάβες, μειωμένη παραγωγή ενδογενούς τεστοστερόνης, γοναδοτροπινών και της γλυκοπρωτεΐνης SHBG.
Τα συμπτώματα στις γυναίκες είναι: ακμή, διαταραχές της εμμήνου ρύσεως, έντονη σεξουαλική διάθεση και μειωμένα επίπεδα της ωοθυλακιοτρόπου ορμόνης, της SHBG και διαφόρων δεσμευτικών πρωτεϊνών του θυροειδούς.
Oι έφηβοι παρουσιάζουν ακμή και αναστολή της σωματικής ανάπτυξης, εξαιτίας της πρώιμης σύγκλισης των επιφύσεων των οστών (η παρενέργεια αυτή μπορεί να είναι μόνιμη).
Οι πιο σοβαρές παρενέργειες σχετίζονται με το κυκλοφορικό σύστημα (αυξημένη πίεση αίματος, υπέρταση, ταχυκαρδία, καρδιακή προσβολή, υπερινσουλιναιμία, σχηματισμός θρόμβων, και διάφορα θρομβοεμβολικά επεισόδια), το ενδοκρινικό σύστημα (μειωμένη ανοχή στη γλυκόζη, αλλαγές στο λιποπρωτεϊνικό προφίλ (αλλαγές στο ισοζύγιο HDL - LDL), αυξημένα επίπεδα τριγλυκεριδίων), στην ψυχολογία (αδυναμία συγκέντρωσης, κατάθλιψη, ερεθιστικότητα, ψυχολογικός εθισμός στα στεροειδή, απώλεια ενδιαφέροντος, υπερδιέγερση) και στο ήπαρ (ηπατική ανεπάρκεια, ίκτερος, ηπατοκυτταρικό αδένωμα).
Συνηθισμένες δόσεις
Στο μπόντι-μπίλντινγκ οι συνήθεις δόσεις είναι 100-400mg την εβδομάδα και συνοδεύεται συνήθως, με ίση ή λίγο περισσότερη ποσότητα τεστοστερόνης. Οι αθλήτριες παίρνουν μικρότερες δόσεις, περίπου 50-100 χιλιοστογραμμάρια). Η καλή διατροφή ή η κατανάλωση κατάλληλων συμπληρωμάτων διατροφής, πλούσιων σε βιταμίνες, άλατα και πρωτεΐνες, σε συνδυασμό με τη λήψη νανδρολόνης, μπορεί να επιφέρει θεαματικά αποτελέσματα, ως προς τη μυϊκή ανάπτυξη και δύναμη.
Χρήσεις στην ιατρική και τη φαρμακευτική
Εκτός από τον αθλητισμό, η νανδρολόνη χρησιμοποιείται ως δραστικό συστατικό σε φάρμακα για την καταπολέμηση ασθενειών, όπως η απλαστική αναιμία και η οστεοπόρωση. Βοηθά επίσης το μεταβολισμό του ασβεστίου, την αύξηση της οστικής μάζας και το ισοζύγιο του αζώτου.
Ενδογενής παραγωγή
Το φαινόμενο της φυσικής παραγωγής νανδρολόνης από το ανθρώπινο σώμα, παρατηρείται σε ίχνη και κυρίως στις γυναίκες κατά τη διάρκεια της εγκυμοσύνης. Επίσης, η νανδρολόνη έχει ανιχνευθεί στις ωοθήκες.
Υπάρχουν ποσότητες νανδρολόνης στους ιστούς του ήπατος, των νεφρών και των όρχεων των χοίρων.
Παραπομπές
Κατηγορία:Στεροειδείς ορμόνες Κατηγορία:Οιστρογόνα
Ακκαδική αυτοκρατορία
260px|thumb|Η πιθανή εξάπλωση της Ακκαδικής Αυτοκρατορίας στη [[Μεσοποταμία.]] Οι Ακκάδιοι ήταν αρχαίος λαός. Ήταν οι βόρειοι γείτονες των Σουμερίων στη Μεσοποταμία κατά την 3η χιλιετία π.Χ.
Ο ιδρυτής
Ο Σαργών (2371-2330 π.Χ) ιδρυτής της Ακκαδικής δυναστείας, αφού υποτάσσει το βασιλέα της Ουρούκ, επεκτείνει την κυριαρχία του σε ολόκληρη την Κάτω Μεσοποταμία μέχρι το Ντιλμούν και το Ελάμ, επιβάλλοντας τη γλώσσα τους και δημιουργώντας το σουμερο-ακκαδικό πολιτισμό. Ο ρόλος του θεωρείται καθοριστικός λόγω της διοικητικής οργάνωσης που επέβαλε. Έθεσε επικεφαλής των πόλεων διοικητές που ορίζονταν από το κέντρο. Αντικατέστησε τη γλώσσα των Σουμερίων με μία σημιτική (ακκαδική), από το όνομα της νέας πρωτεύουσας Ακκάδ, με σφηνοειδή γραφή. Ο εγγονός του, Ναράμ Σιν, εδραιώνει την ισχύ της αυτοκρατορίας και την αυξάνει σε μέγεθος. Ονομάζεται «βασιλέας των τεσσάρων περιοχών του κόσμου», γιατί η αυτοκρατορία του εκτείνεται από τη Μεσόγειο και την Παλαιστίνη μέχρι τον Περσικό Κόλπο και το σημερινό Ιράν. Επί της βασιλείας του Ναράμ-Σιν υπάρχει και μία ιδεολογική αλλαγή, η θεοποίηση του εν ζωή βασιλιά. Το εμπόριο είχε ανθίσει, καθώς πολλά αγαθά μετακινούνταν από όλες τις περιοχές όπως ασήμι από την Ανατολία, λάπις λάζουλι από το Αφγανιστάν, κέδροι από το Λίβανο και χαλκός από το Ομάν. Οι πόλεις-κράτη της Μεσοποταμίας πλούτιζαν και φρούρια χτίζονταν στα πιο αδύναμα σημεία.
Οι διάδοχοι
Στη διάρκεια βασιλείας των διαδόχων του και γύρω στο 2100 π.Χ., ο ακκαδικός πολιτισμός αποσταθεροποιείται λόγω συνεχών εξεγέρσεων των σουμεριακών πόλεων και πιέσεων που ασκούν νομαδικοί λαοί, από τα δυτικά οι Αμορραίοι και από τα βόρεια οι Γκούτιοι από τα βουνά του Ζάγρου. Για τη κυριαρχία των Γκούτιων λίγα είναι γνωστά. Πάντως αυτοί δεν ενδιαφέρθηκαν για τη διοίκηση του κράτους ή για τη συντήρηση των καναλιών όντας κυρίως λαφυραγωγοί, με αποτέλεσμα και σε συνδυασμό με την αλλαγή των καιρικών συνθηκών και την ξηρασία να πέσει λιμός στη περιοχή μέχρι που ο Ουρ-Νάμμου, βασιλιάς της Ουρ, το 2112 π.Χ. έδιωξε τους Γκούτιους από τη περιοχή και κράτησε την εξουσία μέχρι το 2004 π.Χ.
Η γλώσσα και η Ακάδ
Θεωρείται από σύγχρονους γλωσσολόγους ότι από τη γλώσσα αυτού του αρχαίου λαού, την «Ακκαδική», προήλθε η Βαβυλωνιακή, καθώς και η Ασσυριακή γλώσσα. Ως γεωγραφικός τόπος, η Ακκάδ σε πολλές σφηνοειδείς επιγραφές αρχαίων μνημείων. Η θέση της μέχρι σήμερα, στο Ιράκ, δεν έχει εξακριβωθεί, αλλά οι ειδικοί προτείνουν σαν τοποθεσία είτε τη Σιππούρ, είτε τη Βαγδάτη.
Εξωτερικοί σύνδεσμοι
Κατηγορία:Αρχαίοι λαοί Κατηγορία:Εξαφανισθέντες λαοί Κατηγορία:Λαοί της Βίβλου
Πασκάλ Κουσπέν
Ο Πασκάλ Κουσπέν (Pascal Couchepin) είναι Ελβετός πολιτικός, μέλος του Ελβετικού Ομοσπονδιακού Συμβουλίου από το 1998 ως το 2009, Πρόεδρος της Ομοσπονδίας το έτος 2008.
FIFA Soccer 96
Το FIFA Soccer 96 είναι βιντεοπαιχνίδι αθλητισμού που κυκλοφόρησε το 1995 και αναπτύχθηκε από την Extended Play Productions και κυκλοφόρησε για τα Sega Mega Drive, Super Nintendo Entertainment System, Sega 32X, PlayStation, Sega Saturn, Game Boy, Game Gear και υπολογιστές MS-DOS. Είναι το τρίτο παιχνίδι της σειράς FIFA και το πρώτο παιχνίδι που χρησιμοποιούσε τρισδιάστατα γραφικά για τις εκδόσεις PlayStation, Sega Saturn, 32X και DOS, μέσω μιας τεχνολογίας με όνομα Virtual Stadium. Οι άλλες εκδόσεις χρησιμοποιούν τη τεχνολογία του προηγούμενου παιχνιδιού της σειράς, το FIFA Soccer 95. Είναι επίσης το πρώτο παιχνίδι της σειράς που χρησιμοποιεί αληθινά ονόματα παικτών και θέσεις.
Η Probe Entertainment ανέπτυξε τις εκδόσεις SNES, Mega Drive, Game Boy και Game Gear. Το παιχνίδι περιέχει 15 τραγούδια που συνέθεσε ο Γκρέιμ Κόλμαν.
Αποδοχή
Η Maximum, αξιολογώντας την έκδοση PlayStation, έδωσε έπαινο στο ρεαλισμό του χειρισμού, τη τεχνητή νοημοσύνη των παικτών και τον μεγάλο αριθμό δυνατοτήτων. Για την έκδοση Saturn, έδωσε κριτική στο χαμηλό frame rate, αλλά το περιέγραψε ως "το κυρίαρχο παιχνίδι ποδοσφαίρου στην αγορά του Saturn". Ήταν ένα μπεστ σέλερ στο Ηνωμένο Βασίλειο.
Πασκάλ Κουσπέν
Καριέρα
Είναι Πτυχιούχος της Νομικής Σχολής από το Πανεπιστήμιο της Λωζάννης και πατέρας τριών παιδιών. Επίσης, έχει δύο εγγόνια.
Στη διάρκεια της θητείας του ανέλαβε στο Ομοσπονδιακό Υπουργείο Οικονομικών Υποθέσεων (1998 - 2002) και στο αντίστοιχο των Εσωτερικών, από το 2003- τις μέρες μας.
Ήταν Πρόεδρος της Ελβετικής Συνομοσπονδίας το έτος 2003. Στις 13 Δεκεμβρίου του 2006 εξελέγη αντιπρόεδρος στο Ομοσπονδιακό Συμβούλιο για το έτος 2007 και στις 12 Δεκεμβρίου του 2007 εξελέγη Πρόεδρος της Ελβετικής Συνομοσπονδίας για το έτος 2008. Ανέλαβε καθήκοντα στις 1 Ιανουαρίου 2008. Στις 12 Ιουνίου του 2009 ανακοίνωσε την παραίτησή του από το ομοσπονδιακό συμβούλιο, με ισχύ στις 31 Οκτωβρίου του ίδιου χρόνου. Συνακόλουθα, διεξήχθησαν επαναληπτικές εκλογές για την πλήρωση της έδρας του, στις 16 Σεπτεμβρίου 2009.
Εξωτερικοί σύνδεσμοι
Κατηγορία:Πρόεδροι της Ελβετικής Συνομοσπονδίας
Διακόσμηση
Η διακόσμηση είναι τόσο περίπλοκη ως έννοια και επάγγελμα, όσο και η ταυτότητα και οι ανάγκες του ανθρώπου.
Θα μπορούσε κανείς να περιγράψει την διακόσμηση ως ζωντανό οργανισμό. Ανανεώνεται και εξελίσσεται μαζί μας. Επηρεάζει και επηρεάζεται από την εποχή και τις ανάγκες του ανθρώπινου είδους από το ξεκίνημα του μέχρι και σήμερα, επειδή όπως προσδιορίζεται παρακάτω, εξαρτάται από την έννοια της Αισθητικής.
Ιστορία
Γι’ αυτό και τα πρώτα δείγματα είναι γνωστά από την παλαιολιθική εποχή. Από τις πρώτες δηλαδή κατοικίες του ανθρώπινου είδους, τις σπηλιές με τις σπηλαιογραφίες και τα γλυπτά, ανάγλυφα σε οστά και κέρατα ζώων, που πιθανότατα εξυπηρετούσαν την ανάγκη τους να αφηγηθούν και να μεταβιβάσουν τις γνώσεις τους. Σίγουρα όμως υπήρχε και μία υποτυπώδης διαρρύθμιση. έστω και αν στο ίδιο μέρος κοιμόντουσαν και μαγείρευαν, εξοικονομώντας ενέργεια γύρω από την Πυρεστία (πυροστιά). Πάντα και πάνω απ’ όλα οι ανάγκες και η προσωπικότητα μας είναι αυτές που καθορίζουν την διακόσμηση του χώρου μας.
Αυτό έγινε πολύ πιο αισθητό και πιο συνειδητό μετά το 4000 π.χ με δείγματά από την Μεσοποταμία, την Αίγυπτο, την Μινωική Κρήτη και τις Μυκήνες.
Με το πέρασμα των αιώνων η διακόσμηση ορίστηκε ως τέχνη. Στην κλασσική Ελλάδα η διακόσμηση ήταν μία από τις μεγάλες καλές τέχνες.
Τον 18ο αιώνα η εμφάνιση της Αισθητικής ως κλάδος της φιλοσοφίας, ενέσκηψε κυρίως στην τέχνη και έτσι επιχειρήθηκε και ο διαχωρισμός των τεχνών σε άμεσης και έμμεσης παράστασης αλλά και σε μουσικές ή εικαστικές. Την διακόσμηση την κατέταξαν στις έμμεσες και εικαστικές.
Ορισμοί της διακόσμησης
Η διακοσμητική (εσωτερική αρχιτεκτονική) όπως την γνωρίζουμε σήμερα, είναι η «ψυχή» ή το έσω της αρχιτεκτονικής (interior design) και την κατατάσσουμε στις εφαρμοσμένες τέχνες. Διέπεται από αρχές και κανόνες και απαιτούνται ειδικές γνώσεις πάνω σε πολλά τεχνικά θέματα, πέραν βέβαια της αισθητικής που είναι απαραίτητη.
Οπότε η διακόσμηση είναι τέχνη, τρόπος έκφρασης ή τεχνική που εξυπηρετεί τις ανάγκες μας;;
Σύμφωνα με τον E.H. Gombrich, στην πραγματικότητα, η τέχνη δεν υπάρχει. Υπάρχουν μόνο οι καλλιτέχνες.
Το διακοσμητικό αποτέλεσμα μιας δουλειάς μπορεί να θεωρηθεί καλλιτέχνημα, η δουλειά του διακοσμητή όμως δεν ανήκει στις Καλές Τέχνες. Αν και μιλάμε για «Καλή» η «απλή» τέχνη, μιλάμε όμως επίσης και εντοπίζουμε καθημερινά «καλή» και «κακή» διακόσμηση,βάσει της διαχρονικής αξίας της.
Οι επαγγελματίες διακοσμητές γνωρίζουν ότι η διακόσμηση αυτή καθ’ αυτή εκφράζει και ανταποκρίνεται στις ανάγκες του πελάτη (που περιλαμβάνουν, η όχι, και την κοινωνική αναγνωρισιμότητα) και την προσωπικότητα του. Η επιτυχία λοιπόν μιας διακόσμησης εξαρτάται από το πόσο καλά κατάλαβε ο διακοσμητής τον πελάτη του προκειμένου να εφαρμόσει τις τεχνικές γνώσεις με τέτοιο τρόπο, ώστε ο χώρος του να είναι πρακτικός και λειτουργικός πέρα από καλαίσθητος.
Η διακόσμηση είναι στην ουσία, η διαμόρφωση του περιβάλλοντος διαβίωσης ενός ή περισσότερων ανθρώπων προσπαθώντας να εξυπηρετηθούν όσο το δυνατόν καλύτερα οι ανάγκες τους μέσα από τους κανόνες της λειτουργικότητας αλλά και της αισθητικής που πάντα πρέπει να συμβαδίζουν αρμονικά.
Ετυμολογία
Η αλήθεια βρίσκεται στην ίδια την λέξη «διακόσμηση» που έχει πανάρχαια ιστορία.
Η λέξη «κόσμος» από τον καιρό του Ομήρου ήδη, σημαίνει «τάξη», σημαίνει «σωστή κατάταξη» και «διαρρύθμιση» και «οργάνωση». Αυτός που «κοσμεί», ο «κοσμητής / κοσμήτωρ», είναι ο οργανωτής και συντηρητής της τάξης. Η λέξη «διακοσμώ» στην Ιλιάδα (Β’ 476) σημαίνει τακτοποιώ, παρατάσσω, συντάσσω, ρυθμίζω, δημιουργώ τάξη. Υπάρχουν πολλές αναφορές στα αρχαία κείμενα με την ίδια ακριβώς ερμηνεία. Ενδεικτικά αναφέρω Οδύσσεια (Χ 457) «παν μέγαρον διεκοσμήσαντο»: τακτοποίησαν όλο το παλάτι. Πλάτων, Συμπόσιο (209Α) «διακόσμησιν οικήσως», Νόμους (853Α) «διακόσμησιν νόμων». Θουκυδίδης «διάκοσμος» εννοώντας την τάξη στην μάχη. Δημόκριτος: «Μέγας και Μικρός διάκοσμος» και οι Πυθαγόρειοι που χρησιμοποίησαν την λέξη «διάκοσμο» ως φιλοσοφικό όρο για την εύρυθμη και αρμονική διάταξη του σύμπαντος.
Τη σημασία «στολίδι» την πήρε η λέξη «διάκοσμος» πολύ αργότερα, στους Αλεξανδρινούς χρόνους. Όταν ο Σοφοκλής λέει στον «Αίαντα» (293): «Γύναι, γύναιξί κόσμον η σιγή φέρει» εννοεί «Γυναίκα, η σιωπή φέρνει τιμή στις γυναίκες». Σχετική είναι και η σημασία του «κόσμιος» και «κοσμία διαγωγή» που σημαίνει την οργανωμένη και συνεπή συμπεριφορά που εκτιμάται. Οι Αλεξανδρινοί ονόμασαν «κόσμο» την «οικουμένη» δηλαδή την κατοικημένη γη, ενώ στα Ευαγγέλια χρησιμοποιείται η λέξη κόσμος με τη σημασία του συνόλου των κατοίκων της γης, της ανθρωπότητας, του «κοσμάκη», όπως λέμε σήμερα.
Η εξέλιξη της διακόσμησης
Τον ίδιο καιρό λόγω του ότι η γυναίκα εξελίχθηκε σε κύριο ρυθμιστή και συντηρητή του κόσμου, της τάξης στο σπίτι και την κοινωνία της πόλης, το κάθε τι που προσθέτει στο κύρος και στην ομορφιά της, ονομάστηκε «κόσμος» και τα αντικείμενα που την στόλιζαν ονομάστηκαν «κοσμήματα».
Αργότερα, τον καιρό του Βυζαντίου και της Οθωμανικής αυτοκρατορίας, δημιουργήθηκε το επάγγελμα του «κοσμηματογράφου». Έτσι λεγόταν ο μάστορας που διαρρύθμιζε τους εσωτερικούς χώρους και τους ευπρέπιζε με χρηστικά και διακοσμητικά στοιχεία. Ήταν ο άνθρωπος που συμβούλευε τον νοικοκύρη του σπιτιού, σκεφτόταν μαζί του, προσπαθούσε να τον κάνει να εκφράσει ξεκάθαρα το τι ακριβώς ήθελε, τι χρειαζόταν και τι του άρεσε για να ζει άνετα και να αισθάνεται καλά στο σπίτι του ή στο μαγαζί του. Ταυτόχρονα τον πληροφορούσε για τα τεχνικά προβλήματα που δημιουργούσαν όλα αυτά που ήθελε να γίνουν στον χώρο του καθώς και για το κόστος τους.
Οι κοσμηματογράφοι είναι αυτοί που έφτιαξαν όλα τα αριστουργήματα της λαϊκής διακοσμητικής που μας κληροδοτήθηκαν από το 17ο, 18ο και 19ο αιώνα, αρχοντικά και σπίτια απλών νοικοκυραίων και μαγαζιά, σε όλες τις ελληνικές πόλεις που άνθισαν με την άνοδο του νέου ελληνισμού. Τέτοιος ήταν κι ο Θεόφιλος, ένας από τους πιο μεγάλους τις ελληνικής ζωγραφικής. Ήταν επαγγελματίας και από οικογενειακή παράδοση κοσμηματογράφος, δηλαδή διακοσμητής εσωτερικών χώρων.